cyanic-selkie/wikianc huggingface dataset:
காபிலிபாளையம் மதுரைவீரன் கோயில்
மதுரைவீரன் கோயில் தமிழ்நாட்டில் கோயம்புத்தூர் மாவட்டம், காபிலிபாளையம் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சிக்மகளூரு மாவட்டம்
சிக்மகளூர் மாவட்டம் இந்தியாவின் கர்நாடக மாநிலத்திலுள்ள 27 நிர்வாக மாவட்டங்களுள் ஒன்று. இதன் தலைமையகம் சிக்மகளூர் நகரத்தில் உள்ளது.
வெளியிணைப்புக்கள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:சிக்கமகளூர் மாவட்டம்
வாத்தலகி
வாழ்க்கை முறை
இவை சிற்றாறுகளின் கரையோரமாக வசிக்கும். வாத்தலகி கரையில் வளை தோண்டி வசிக்கும். வளையிலிருந்து நீருக்கு செல்லவும் ஒரு வாயில் இருக்கும். இந்த வளைக்கு உள்ளே அது கூடு கட்டி தனது மயிரை பரப்பி அதில் வசிக்கும். பெரும் பகுதி நேரத்தை நீரிலேயே கழிக்கும். இங்கே நீரின் அடித்தரையில் படிந்துள்ள மெல்லுடலிகள், புழுக்கள், பூச்சிகள் ஆகியவற்றை பிடித்து தின்னும். அடித்தளத்தில் இரை தேடுவதற்கு அதன் தனிவகைப்பட்ட அலகு அதற்கு உதவுகிறது.
உடலமைப்பு
வாத்தலகி நடுத்தர அளவுள்ள பிராணி. வாலுடன் சேர்ந்து இதன் நீளம் சுமார் 43 செ.மீ முதல் 50 செ.மீ வரை இருக்கும். வாத்தலகியின் பாதங்களில் நீந்து சவ்வுகள் அமைந்துள்ளன. இவற்றைப் பயன்படுத்தி அது மிக நன்றாக நீந்தும். அகன்ற தட்டை வால் சுக்கானாக உதவுகிறது. வாத்தலகியின் கரும்பழுப்பு மயிர்கள் மிக அடர்த்தியானவை. ஆதலால் தண்ணீர் அதன் உடாக உட்புகுவதில்லை. அது கரையேறும் பொழுது அதன் உடல் உலர்ந்திருக்கும். செவி மடல்கள் இவற்றிற்கு கிடையாது. நீரில் மூழ்கும் போது அதன் செவித் துளைகள் அடைத்துக் கொள்கின்றன.
இனப்பெருக்க முறை
பெண் மிருகம் கூட்டில் இரண்டு சிறு முட்டைகள் இட்டு அவற்றை அடைகாக்கும். முட்டைகளிலிருந்து வெளிவரும் குட்டிகள் ரோமம் அற்றவையாகவும், குருடாகவும் இருக்கும். தாய் பிராணி அவற்றுக்கு பால் ஊட்டும். வாத்தலகியின் பால் சுரப்பிகள் மற்றப் பாலூட்டிகளை விட எளிய கட்டமைப்பு உள்ளவை. இவற்றுக்கு முலைக்காம்புகள் கிடையாது. பாலூட்டும்போது தாய் பிராணி மல்லாந்து படுத்துக் கொள்ளும். குட்டிகள் அதன் வயிற்றின் மேல் ஏறி தங்கள் அலகுகளால் நசுக்கி பால் சுரக்கச் செய்து அதை நக்கி குடிக்கும்.
வாத்தலகியின் நஞ்சு
வாத்தலகிகளின் கைகளின் மணிக்கட்டு பகுதியில் ஒரு சிறிய கொடுக்கு இருக்கும். பொதுவாக இரண்டு பாலினதிலும் இவை காணப்பட்டாலும் ஆண் வாத்தலகிகள் மட்டுமே விசத்தை சுரக்கின்றன. இந்த விசங்கள் பல புரதங்களின் கலவையாக இருக்கிறது. சிறிய உயிரினங்களை கொல்ல வல்ல இந்த நஞ்சு மனிதனை மரணிக்க செய்வதில்லை, ஆனால் அதிகமான வலியை இவை ஏற்படுத்தும். இந்த வலியானது சில நாள் தொடங்கி பல மாதங்கள் வரை நீடித்திருக்கும்.
வெளி இணைப்புகள்
பகுப்பு:நீர்வாழ் பாலூட்டிகள்
விண்வெளிப் பயணவியல்
விண்வெளிப் பயணவியல் (Astronautics) என்பது புவியின் வளிமண்டலத்திற்கு அப்பால் இருக்கும் புற விண்வெளியில் பயணம் செய்வது பற்றிய கோட்பாடுகள் மற்றும் பறத்தல் செயல்பாடுகள் தொடர்பான அறிவியல் துறையாகும். இத்துறை அண்டப் பயணவியல் என்றும் அழைக்கப்படுகிறது. வானூர்தியியல் என்ற சொல்லின் ஒப்புமை அடிப்படையில் விண்வெளிப் பயணவியல் என்ற சொற்றொடரும் உருவாக்கப்பட்டது. இவ்விரு துறைகளின் தொழில்நுட்பங்களும் ஒன்றுடன் ஒன்று மேற்படிதல் ஒரு குறிப்பிட்ட அளவுக்குச் சார்ந்துள்ளது. இதனால் விண்வெளி என்ற சொல் பெரும்பாலும் இரண்டு துறைகளிலும் பயன்படுத்தப்படுகிறது.
வானூர்தியியலில் உள்ளது போலவேநிறை, வெப்பநிலை மற்றும் புற சக்திகள் போன்றவற்றினைக் கட்டுப்படுத்தும் தொழில்நுட்ப பயன்பாடுகள், விண்வெளியில் காணப்படும் உயர்தர வகை வெற்றிடம் அதாவது எடையின்மை நிலை, கதிர்வீச்சு வட்டாரங்களின் கோளிடை விண்வெளித் தாக்குதல்கள், தாழ்புவி காந்தப்பட்டைகள் ஆகியனவற்றை எதிர்கொள்ள அங்கும் அவசியாமாகின்றன.விண்வெளி செலுத்து வாகனங்கள் பெரும்பலம் வாய்ந்த சக்திகளை எதிர்த்து நிற்கவேண்டியுள்ளது. செயற்கைக்கோள்கள் மிகவும் குறுகிய கால இடைவெளியில் பெரும் வெப்பநிலை வேறுபாடுகளைச் சந்திக்க வேண்டியுள்ளது. இதனால் விண்வெளிப் பயணவியல் பொறியாளர்கள் மீது தீவிர கட்டுப்பாடுகள் சுமத்தப்படுகின்றன. விண்கலங்கள் சுற்றுப்பாதையை அடைய நிறை முக்கியத்துவம் பெறுவதால் விண்கலச் சுமையைக் குறைத்து வடிவமைத்தலும் முக்கியத்துவம் பெறுகிறது. வடிவமைப்பில் நிறையைச் சேமித்தால் விண்கலத்தின் பயணம் புவியின் நிறை ஈர்ப்பு விசையில் இருந்து விடுபட்டு சுற்றுப்பாதையை அடைதல் எளிதாகும்.
2010 குளிர்கால ஒலிம்பிக் விளையாட்டுப் போட்டிகள்
2010 குளிர்கால ஒலிம்பிக் விளையாட்டுப் போட்டிகள் வான்கூவர், பிரிட்டிசு கொலம்பியா, கனடாவில் பெப்ரவரி 12 - 28, 2010 நடைபெற்றன. இந்த 21 வது குளிர்கால ஒலிம்பிக் விளையாட்டுப் போட்டிகளில் 82 நாடுகள் கலந்துகொண்டன. இந்த போட்டிகளில் பல்வேறு பனி விளையாட்டுக்கள் இடம்பெற்றன.
பதக்கப் பட்டியல்
பதக்கங்கள் வென்ற நாடுகள்:
NOC = National Olympic Committee
போட்டியிடாத நாடுகள்
துரினில் நடந்த 2006 குளிர்கால ஒலிம்பிக் விளையாட்டுப் போட்டிகளில் கலந்து கொண்ட 7 நாடுகள் இதில் கலந்து கொள்ளவில்லை.
மேற்கோள்கள்
பகுப்பு:குளிர்கால ஒலிம்பிக் விளையாட்டுக்கள் பகுப்பு:2010 இல் விளையாட்டுகள் பகுப்பு:கனடாவில் விளையாட்டு
அஜினோமோத்தோ
அஜினமோட்டோ (Ajinomoto) என்பது ஒரு வகை உப்பு. இதன் வேதியியல் பெயர் “மோனோ சோடியம் குளுட்டமேட்”. அஜினமோட்டோ (யப்பானியம்:味の素株式会社) என்பது உண்மையில் ஒரு நிறுவனத்தின் பெயராகும். முதன் முதலில் இந்த உப்பைத் தயாரித்து விற்பனை செய்த இந்த நிறுவனத்தின் பெயரே நாளடைவில் இந்த உப்புக்கும் வந்துவிட்டது. 1920 ஆம் ஆண்டில் இந்த உப்பின் தேவை 20 டன்கள் தான். ஆனால் தற்போது இதன் தேவை 12 லட்சம் டன்களாக உயர்ந்துள்ளது. இந்த அஜினமோட்டோ, நூடுல்ஸ், அசைவ உணவுகள், பிரியாணி, சீன உணவுகள், உடனடி உணவுகள் போன்றவற்றில் பயன்படுத்துவதால் இதன் தேவை நாளுக்கு நாள் அதிகமாகிக் கொண்டிருக்கிறது. இந்நிறுவனத்தின் தலைமையகம் டோக்கியோவில் உள்ளது. தற்போது கிட்டதட்ட 100 நாடுகளில் பயன்படுத்தப்படுகிறது. இந்நிறுவனத்தின் வருவாய் ஆண்டுக்கு 12 பில்லியன் அமெரிக்க டாலர்களாகும்.
மேற்கோள்கள்
பகுப்பு:உணவுப் பொருட்கள் பகுப்பு:டோக்கியோ பங்குச் சந்தையில் பட்டியலிடப்பட்டுள்ள நிறுவனங்கள்
பாவனி சமஸ்தானம்
பாவனி சமஸ்தானம் (Baoni State), 1947 இந்திய விடுதலைக்கு முன்னர் பிரித்தானிய இந்தியாவின் கீழிருந்த 562 சுதேச சமஸ்தானங்களில் ஒன்றாகும். பாவனி இராச்சியம் பேட்வா-யமுனை சமவெளியில், தற்கால உத்தரப் பிரதேச மாநிலத்தின் ஜாலவுன் மாவட்டப் பகுதிகளைக் கொண்டிருந்தது. இதன் தலைநகரம் காதௌரா நகரம் ஆகும். இதனை இசுலாமிய நவாப்புகள் ஆண்டனர்.
இது 1806 முதல் பிரித்தானிய இந்தியாவின் புந்தேல்கண்ட் முகமையின் கீழிருந்தது. 1901-ஆம் ஆண்டின் மக்கள் தொகை கணக்கெடுப்பின் படி, பாவனி இராச்சியம் 313 சதுர கிலோ மீட்டர் பரப்பளவும், 19,780  மக்கள் தொகையும் கொண்டிருந்தது. இதன் ஆட்சியாளர்களுக்கு  பிரித்தானிய இந்தியாவின் அரசு, 11 துப்பாக்கிக் குண்டுகள் முழுங்கி மரியாதை செய்தனர்.
வரலாறு
ஐதராபாத் நிஜாமின் வழித்தோன்றல்கள் 1784-இல் பாவனி இராச்சியத்தை நிறுவினர். பின்னர் மராத்தியப் பேரரசில் சிற்றரசாக இருந்த பாவனி இராச்சியம், 1806-ஆம் ஆண்டில், பிரித்தானிய இந்தியாவின் ஆட்சியாளர்கள் கொண்டுவந்த துணைப்படைத் திட்டத்தை ஏற்று, ஆண்டுதோறும் ஆங்கிலேயர்களுக்கு திறை செலுத்தி சுதேச சமஸ்தானமாக ஆட்சி செய்தனர். இது புந்தேல்கண்ட் முகமையின் கீழ் இருந்தது. பாவனி இராச்சிய மன்னர்களுக்கு பிரித்தானிய இந்தியா அரசு, 11 துப்பாக்கிக் குண்டுகள் முழுங்கி மரியாதை செய்தனர்.
வெளி இணைப்புகள்
பகுப்பு:இந்தியாவின் முன்னாள் சுதேச சமஸ்தானங்கள் பகுப்பு:பிரித்தானிய இந்தியா பகுப்பு:உத்தரப் பிரதேசத்தின் வரலாறு பகுப்பு:இந்தியாவின் மன்னராட்சிகள் * பகுப்பு:புந்தேல்கண்ட்
வி. முத்துலிங்காபுரம் ஊராட்சி
'''வி. முத்துலிங்காபுரம் ஊராட்சி' (V. muthulingapuram Gram Panchayat''), தமிழ்நாட்டின் விருதுநகர் மாவட்டத்தில் உள்ள விருதுநகர் வட்டாரத்தில் அமைந்துள்ளது. இந்த ஊராட்சி, விருதுநகர் சட்டமன்றத் தொகுதிக்கும் விருதுநகர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1844 ஆகும். இவர்களில் பெண்கள் 922 பேரும் ஆண்கள் 922 பேரும் உள்ளனர்.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:விருதுநகர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
ஒடிசா மாநில அருங்காட்சியகம்
வரலாறு
இந்த அருங்காட்சியகத்தின் தோற்றம் 1932 ஆம் ஆண்டிலிருந்து தொடங்குகிறது. வில்லியம் இயோன்சு, ஞானசியாம் தாசு, என்சி பானர்சி, அரேகிருட்டிணா மகதாப் போன்ற சில வரலாற்றாசிரியர்கள் மற்றும் பேராசிரியர்கள் கட்டாக்கின் ராவென்சா கல்லூரியில் ஒரு அருங்காட்சியகத்தை நிறுவினர். 1945-46 ஆம் ஆண்டில் அருங்காட்சியகம் பழைய புவனேசுவரில் உள்ள பிரம்மானந்தா கட்டிடத்திற்கு மாற்றப்பட்டது. ஒடிசா அரசாங்கத்தால் மாநில அருங்காட்சியகத்தின் தகுதிநிலையும் அதற்கு வழங்கப்பட்டது. பின்னர், அருங்காட்சியகம் 1950 ஆம் ஆண்டில் பட்டேல் அரங்கிற்கும் மீண்டும்  புவனேசுவரில் உள்ள அலகு-1 என்ற மற்றொரு கட்டிடத்திற்கும் மாற்றப்பட்டது. 1957 ஆம் ஆண்டில், அப்போதைய குடியரசுத் தலைவர் ராசேந்திர பிரசாத் அவர்களால் அருங்காட்சியகத்திற்கு அடிக்கல் நாட்டப்பட்டது, இறுதியாக தற்போதைய கட்டிடத்தில் உள்ள அருங்காட்சியகம் 1960 ஆம் ஆண்டு முதல் செயல்படத் தொடங்கியது.
காட்சியகங்கள்
thumb| தொல்பொருள் பிரிவில் புத்தர் சிலை
நேரங்கள்
திறக்கும் நேரம் திங்கள் தவிர வாரத்தின் அனைத்து நாட்களிலும் காலை 10 மணி முதல் மாலை 5 மணி வரை.
புகைப்படம் எடுத்தல்
அருங்காட்சியகத்திற்குள் புகைப்படம் எடுக்க அனுமதிக்கப்படுகிறது. இதற்காக அனுமதிச் சீட்டு எடுக்கும்போது முன் அனுமதி பெற வேண்டும்.
புற இணைப்புகள்
பகுப்பு:Coordinates on Wikidata பகுப்பு:ஒரிசா அருங்காட்சியகங்கள்
தலைச்சங்காடு சங்காரண்யேசுவரர் கோயில்
தலைச்சங்காடு சங்காரண்யேசுவரர் கோயில் பாடல் பெற்ற தலங்களில் ஒன்றாகும். தேவாரப் பாடல் பெற்ற தலங்களில் காவிரி தென்கரைத் தலங்களில் அமைந்துள்ள 45ஆவது சிவத்தலமாகும். சங்கு + ஆரண்யம் + ஈசுவரர் = சங்காரண்யேசுவரர்
அமைவிடம்
சம்பந்தர் பாடல் பெற்ற இத்தலம் நாகப்பட்டினம் மாவட்டத்தில் மயிலாடுதுறை நகரின் அண்மையில் அமைந்துள்ளது.
அமைப்பு
வாயிலில் நுழைந்ததும் கோயிலின் வலப்புறம் அதிகாரநந்தி உள்ளது. வாயிலைக் கடந்ததும் விநாயகர், பலிபீடம், நந்தியைக் காணலாம். மாடக்கோயில் அமைப்பில் உள்ள இக்கோயிலின் மூலவர் சங்காரண்யேசுவரர் சன்னதிக்கு முன்பாக ஞானசம்பந்தர், நாவுக்கரசர், சுந்தரர், மாணிக்கவாசகர், பட்டினத்தார், கோச்செங்கணான், துவாரகணபதி உள்ளனர். மூலவருக்கு முன்பாக இருபுறமும் துவாரபாலகர்கள் உள்ளனர். திருச்சுற்றில் சண்டிகேஸ்வரர், மஹாவிஷ்ணு, ஜுரஹரர், ராமர், சீதை, வலம்புரி விநாயகர், பாலசுப்பிரமணியர் உள்ளனர். மூலவர் கோஷ்டத்தில் தட்சிணாமூர்த்தி, லிங்கோத்பவர், பிரம்மா உள்ளனர். அருகே தனியாக துர்க்கை உள்ளார். பலிபீடம், நந்திக்கு இணையாக கோயிலின் இடப்புறம் சௌந்தரநாயகி அம்மன் சன்னதி தெற்கு நோக்கி உள்ளது.
இறைவன், இறைவி
இக்கோயிலில் உள்ள இறைவன் சங்கவனேசுவரர், இறைவி சௌந்தரநாயகி.
சிறப்பு
சிறப்புலி நாயனார் அவதரித்த தலமெனப்படுகிறது. கபிலதேவ நாயனார் இத்தலம் பற்றிப் பாடிய பாடல் பதினொராம் திருமுறையில் இடம்பெறுகிறது. இத்தலத்தில் திருமால் வழிபட்டுப் பாஞ்ச சன்னியச் சங்கைப் பெற்றார் என்பது தொன்நம்பிக்கை.
வைணவத் திருத்தலம்
இக்கோயிலின் அருகே திருமங்கையாழ்வார் பாடிய நாண்மதியப் பெருமாள் எனும் வைணவத் திருத்தலம் அமைந்துள்ளது.
இவற்றையும் பார்க்க
பகுப்பு:நாயன்மார் அவதாரத் தலங்கள் பகுப்பு:தேவாரம் பாடல் பெற்ற சிவன் கோயில்கள் பகுப்பு:நாகப்பட்டினம் மாவட்டத்திலுள்ள சிவன் கோயில்கள் பகுப்பு:காவேரி தென்கரை சிவன் கோயில்கள்
செலம் போர்
செலம் போர் ( Battle of the hydaspes) மாவீரன் அலெக்சாண்டர் கிமு 326 இல் பௌரவ ராஜ்யத்தின் அரசன் போரசுக்கு எதிராக செல நதிக்கரையில் நடத்திய யுத்தம் ஆகும். இந்நதி இப்பொழுது ஜீலம் ஆறு என அழைக்கப்படுகிறது. இப்பகுதி தற்போதைய பாகிஸ்தான் பஞ்சாப் மாகாணத்தில் உள்ளது. போரில் கிரேக்கர்கள் வென்று பஞ்சாப் பகுதியை மாசிடோனிய ராஜ்யத்தில் இணைத்தனர். ஏற்கனவே இணைக்கப்பட்ட பெர்சிய ராஜ்யத்தின் கிழக்கு எல்லையை விரிவு செய்யும் பொருட்டு ஏற்பட்ட இந்த யுத்தம் இந்தியாவில் கிரேக்க கலாச்சாரம் புக வழிவகை செய்தது.
அலெக்சாண்டர் வெள்ளம் மிகுந்த நதியை தாண்டி போரஸின் படையை பக்கங்களில் இருந்து தாக்கியது சிறந்த போர் வியூகமாக கருதப்படுகிறது. ஆனால் போரில் கிரேக்கர்கள் மிக்க சேதத்துடனே வென்றனர். அலெக்சாண்டர் போரசை ஆளுனராக நியமித்தான்.
குறிப்புகள்
பகுப்பு:இந்திய வரலாறு பகுப்பு:பஞ்சாபின் வரலாறு பகுப்பு:துப்புரவு முடிந்த நாமக்கல் மாவட்ட ஆசிரியர்கள் தொடங்கிய கட்டுரைகள்
2-பைரிடோன்
2-பைரிடோன் (2-Pyridone) ஓர் கரிமச் சேர்மம் ஆகும். இதன் மூலக்கூற்று வாய்ப்பாடு C5H4NH(O). இந்த நிறமற்ற படிகத் திடப்பொருளானது பெப்டைடு தயாரிப்பில் பயன்படுத்தப்படுகிறது. ஆர்.என்.ஏ மற்றும் டி.என்.ஏ ஆகியவற்றில் காணப்படும் அடிப்படை பிணைப்புகளின் இயக்கவியலுடன் தொடர்புடையதாக இருக்கும் ஹைட்ரஜன் பிணைக்கப்பட்ட கட்டமைப்புகளை உருவாக்க  இது பயன்படுகிறது.மேலும் இது டாட்டோமெர்களின் மூலக்கூறுகளின் அமைப்புகளிலும் உள்ளது. பகுப்பு:வேதி வினையூக்கிகள் பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள்
த 36த் சேம்பர் ஒப் சாலின்
த 36த் சேம்பர் ஒப் சாலின் (The 36th Chamber of Shaolin, 少林三十六房) மற்றும் த மாஸ்டர் கில்லர் (The Master Killer) சாலின் மாஸ்டர் கில்லர் (Shaolin Master Killer) என்றறியப்பட்டது 1978 இல் வெளியாகிய குங்ஃபூ திரைப்படமாகும்.
இத்திரைப்படம் சாலின் சண்டைக்கலை சீடரான சன் டெ பற்றிய அதிகமாகப் புனையப்பட்டு உருவாக்கப்பட்டது. த 36த் சேம்பர் ஒப் சாலின் திரைப்படம் குங்ஃபூ திரைப்படங்களில் மிகப் புகழ்பெற்றதொன்றாக பரவாகக் கருதப்பட்டது. இது இவ்வகைத் திரைப்படங்கள் உருவாக செல்வாக்குச் செலுத்தியது.
தாழனூர்
தாழனூர் (Thalanur) என்பது இந்தியாவின் தமிழ்நாடு மாநிலத்தின், புதுக்கோட்டை மாவட்டம், ஆவுடையார்கோயில் வருவாய் ஒன்றியத்தில் உள்ள கிராமம் ஆகும்.
மக்கள் தொகை
2011 மக்கள் தொகை கணக்கெடுப்பின்படி இக்கிராமத்தின் மொத்த மக்கள் தொகை 1476 ஆகும். இதில் ஆண்கள் 727 பேரும், பெண்கள் 749 பேரும் உள்ளனர். மொத்த மக்கள் தொகையில் 65.72% சதவிகித்தினர் கல்வி அறிவு பெற்றவர்கள் ஆவர்.
மேற்கோள்கள்
பகுப்பு:புதுக்கோட்டை மாவட்டத்திலுள்ள ஊர்களும் நகரங்களும்
பரேஷ் மைத்தி
பரேஷ் மைத்தி (Paresh Maity) (பிறப்பு 1965) ஓர் இந்திய ஓவியராவார். இவர் ஒரு குறுகிய கால தொழில் வாழ்க்கையில் ஒரு சிறந்த ஓவியராக இருந்தார்.
2014 ஆம் ஆண்டில், இந்திய அரசு இவருக்கு நான்காவது மிக உயர்ந்த குடிமை விருதான பத்மசிறீ விருதை வழங்கியது.
ஆரம்ப கால வாழ்க்கை
பரேஷ் மைத்தி, மேற்கு வங்காளத்தின் கிழக்கு மிட்னாபூர் மாவட்டத்திலுள்ள தம்லக்கில் பிறந்தார். கொல்கத்தாவின் அரசு கலை மற்றும் கைவினைக் கல்லூரியில் நுண்கலைகளில் பட்டம் பெற்ற இவர், புது தில்லி, கலைக் கல்லூரியில் முதுநிலை நுண்கலைகளுடன் தனது வகுப்பில் முதலிடம் பெற்றார்.
இவர், 850 அடிக்கு மேல் நீளமுள்ள இந்தியாவில் மிக நீளமான ஓவியத்தை வரைந்துள்ளார். ஆகஸ்ட் 2010 இல், கவிஞர் இரவீந்திரநாத் தாகூரின் கடைசி 15 கவிதைகளை அடிப்படையாகக் கொண்ட நீர் வண்ண ஓவியங்களுடன் இவரது 55வது தனி நிகழ்ச்சி, ஷேஷ் லேகா (கடைசி எழுத்துக்கள், 1941), புது தில்லியின் தேசிய கலைக்கூடத்தில் திறக்கப்பட்டது.
தனிப்பட்ட வாழ்க்கை
இவர் கலைஞர் ஜெயசிறீ பர்மனை மணந்தார். தற்போது, புதுதில்லியில் வசித்து வருகிறார்.
வெளி இணைப்புகள்
பகுப்பு:பத்மசிறீ விருது பெற்ற கலைத் துறையினர் பகுப்பு:வாழும் நபர்கள் பகுப்பு:1965 பிறப்புகள்
ஜோசெலின் ஜில்
ஜோசெலின் ஜில் (Jocelyn Gill) (1916–ஏப்பிரல் 26, 1984 ) ஒரு அமெரிக்க வானியலாளர் ஆவார். இவர் நாசாவில் பணிபுரிந்தார்.
வாழ்க்கை
இவர் மவுண்ட் கோலியோக் கல்லூரியில் ஆய்வக உதவியாளராகவும் வானியல் பயிற்றுநராகவும் பணிபுரிந்தார். பின்னர் இவர் மசாசூசட் தொழில்நுட்ப நிறுவனத்தில் பணியமர்த்தப்பட்டார். இவர் தன் முனைவர் பட்டத்தை 1959 இல் யேல் பலகலைக்கழகத்தில் பெற்ரார். இவர் 1961 இல் நாசாவில் சேர்ந்தார். இங்கே இவர் ஆளுடைய விண்வெளித் திட்டத்தில் ஆய்வுகள் மேற்கொண்டு 1963 முதல் 1966 வரை விண்வெளி பறத்தல் அறிவியலில் தலைமைப் பொறுப்பை வகித்தார். மேலும் இவர் ஜெமினி விண்வெளித் திட்ட்த்திலும் பணிபுரிந்துள்ளார். இவர்1963 இல் சூரிய ஒளிமறைப்பு வெண்வெளி பயணத்தில் கலந்துகொண்டு, சூரிய ஒளிமுகட்டை ஆய்ந்த்தோடு விண்வெளி வீரர்களுக்கு வானியல் பாடமும் பயிற்றுவித்துள்ளார். வழக்கமாக இவர்களுக்கு வானியல் அறிவு தேவைப்படுவதில்லை.
இவர் அமெரிக்க அறிவியல் மேம்பாட்டுக் கழகத்தின் ஆய்வுறுப்பினர் ஆவார். இவர் 166 இல் கூட்டமைப்பின் பெண் விருதைப் பெற்ரார். இவருக்கு பன்மை இதய நார்த்துடிப்பு நோய் இருப்பது கண்டறியப்பட்டது. இவர் 1966 இல் தேசிய பன்மை இதய நார்த்துடிப்பு நோய்க் கழகத்தின் அந்த ஆண்டின் சிறந்த பெண்மணியாகத் தேர்வு செய்யப்பட்டு அக்கழக விருதையும் பெற்றுள்ளார். இவர் அந்நோயால் 1984 இல் தன் 67 ஆம் அகவையில் இறந்தார்.
மேற்கோள்கள்
பகுப்பு:1916 பிறப்புகள் பகுப்பு:1984 இறப்புகள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:யேல் பல்கலைக்கழக முன்னாள் மாணவர்கள்
இடியோனிக்சு கேலியேடசு
இடியோனிக்சு கேலியேடசு (Idionyx galeatus) என்பது சின்தெமிசுடிடே குடும்பத்தில் உள்ள ஒரு தட்டாரப்பூச்சி சிற்றினமாகும். இது இந்தியாவின் மேற்குத் தொடர்ச்சி மலையில் உள்ள குடகு, தென் கன்னட மாவட்டம், வயநாடு மற்றும் நீலகிரி ஆகிய பகுதிகளில் மட்டுமே காணப்படுகிறது.
விளக்கம் மற்றும் வாழ்விடம்
இடியோனிக்சு கேலியேடசு மரகத-பச்சை நிற கண்கள் கொண்ட நடுத்தர அளவிலான தட்டாரப்பூச்சி ஆகும். இதன் மார்பு உலோக பச்சை நிறத்தில் தங்க நிற பிரதிபலிப்புடன் இருக்கும். கைப்பட்டை இல்லை. ஆனால் சாய்ந்த சிட்ரான்-மஞ்சள் பட்டை முன்புற-பக்கவாட்டு தையல் எல்லையில் உள்ளது. மெட்டிபிமெரானின் கீழ் பின்புற எல்லையில் இதே போன்ற பட்டை காணப்படுகிறது. பக்கத்தின் அடியில் கருப்பாகவும், மஞ்சள் நிற கோடுகளுடனும் இருக்கும். வயிறு கருப்பு நிறத்துடன் காணப்படும். குத உறுப்புகள் கருப்பு நிறத்திலானது.
ஆண் இதன் குத இணைப்புகளின் வடிவத்தால் எளிதில் வேறுபடுகிறது. பெண் பூச்சியில் இந்த சிறு குமிழ் தனித்துவமான வடிவமுடையது.
மேற்கோள்கள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம் பகுப்பு:தட்டான்கள்
மொஹான் லால் கிரேரோ
மொஹான் லால் கிரேரோ  (Mohan Lal Grero, பிறப்பு: சூன் 14,  1956),    இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், (சுதந்திர இலங்கையின் 14 வது பொதுத் தேர்தல்) ஐக்கிய தேசியக் கட்சிசார்பில்   கொழும்புமாவட்டத்திலிருந்து மக்களால் தெரிவு செய்யப்பட்ட உறுப்பினர். இவர் முதல் தடவையாக நாடாளுமன்றத்திற்குத் தெரிவு செய்யப்பட்டவர்.
வாழ்க்கைக் குறிப்பு
3/1, ரெய்மோன்ட் வீதி, நுகேகொடையில் வசிக்கும்  இவர்   பௌத்தமதத்தைச் சேர்ந்தவர்,
உசாத்துணை
பகுப்பு:இலங்கை அரசியல்வாதிகள் பகுப்பு:இலங்கையின் 14வது நாடாளுமன்ற உறுப்பினர்கள் பகுப்பு:1956 பிறப்புகள் பகுப்பு:கொழும்பு றோயல் கல்லூரி பழைய மாணவர்கள் பகுப்பு:வாழும் நபர்கள் பகுப்பு:இருபத்தொராம் நூற்றாண்டு இலங்கை அரசியல்வாதிகள்
திரான்சில்வேனியா
டிரான்சில்வேனியா (Transylvania) தற்கால மத்திய உருமேனியாவிலுள்ள ஓர் வரலாற்றுப் பகுதியாகும். கிழக்கிலும் தெற்கிலும் கார்ப்பத்தியன் மலைத்தொடரை இயற்கை எல்லைகளாகக் கொண்ட பழைய டிரான்சில்வேனியா மேற்கில் அப்புசெனி மலைகள் வரை நீண்டும் இருந்தது. டிரான்சில்வேனியா என்ற சொல் சரியான பகுதியைத் தவிர வரலாற்றுப் பகுதிகளான கிரைசானாவையும் மராமூரெசையும் அரிதாக உரோமானியாவிலுள்ள பனத் பகுதியையும் உள்ளடக்கிக் குறிப்பிடும்.
டிரான்சில்வேனியா பகுதி இங்குள்ள கார்ப்பத்தியன் மலைத்தொடரின் இயற்கைக் காட்சிகளுக்காகவும் வரலாற்றுச் சிறப்பிற்காகவும் அறியப்படுகின்றது. குளுஜ்-நபோகா, பிராசோவ், சிபியு, டார்கு மூரெசு இப்பகுதியிலுள்ள முதன்மை நகரங்கள் ஆகும்.
மேற்கத்திய உலகில் டிரான்சில்வேனியா பொதுவாக வாம்பைர்களுடன் தொடர்புபடுத்தப்படுகிறது; இது பிராம் இசுடோகரின் புதினம் டிராகுலா மற்றும் அதன் திரை வடிவங்களையொட்டி உருவாகியுள்ளது.
மேற்கோள்கள்
பகுப்பு:ஐரோப்பாவின் முன்னாள் நாடுகள் பகுப்பு:உருமேனிய பகுதிகள்
திமா ஹசாவ் மாவட்டம்
திமா ஹசாவ் மாவட்டம் அசாமில் உள்ளது. இது அசாமில் உள்ள மாவட்டங்களில் குறைந்த எண்ணிக்கையிலான மக்கள் தொகையைக் கொண்டது. முன்னர், வடக்கு காசார் மலை மாவட்டம் என்று அழைக்கப்பட்டது. திமா ஹசாவ் என்றால் திமாச மொழியில் திமாசா மலை என்று பொருள்.
புவிப்பரப்பு
இதன் தலைமையகத்தை ஹாபலாங் நகரில் அமைத்துள்ளனர். இந்த மாவட்டத்தின் பரப்பளவு 4888 சதுர கிலோமீட்டர் ஆகும்.
அரசியல்
இது தன்னாட்சிப் பகுதிகளில் ஒன்று. திமா ஹசாவ் தன்னாட்சிக் குழுவின் ஆட்சிக்கு உட்பட்டது. இந்தக் குழுவிற்கான நபர்களை திமா ஹசாவ் மாவட்ட மக்கள் தேர்ந்தெடுக்கின்றனர். எந்தக் கட்சி அதிக உறுப்பினர்களைக் கொண்டிருக்கிறதோ, அது ஆளுங்கட்சியாகத் தேர்வாகும். அரசின் பெரும்பாலான துறைகளை இந்த ஆட்சிக் குழு நிர்வகிக்கும். சட்டம், ஒழுங்கு, காவல் துறை ஆகியவற்றை அசாம் மாநில அரசு பார்த்துக் கொள்ளும்.
பொருளாதாரம்
வளர்ச்சியில் பின்தங்கிய மாவட்டம் என மத்திய அரசால் அறிவிக்கப்பட்டு அரசு நிதியையும் பெறுகிறது.
மக்கள் தொகை
2011-ஆம் ஆண்டு கணக்கெடுப்பின் போது 213,529 மக்கள் வாழ்ந்தனர். சராசரியாக சதுர கிலோமீட்டருக்குள் 44 பேர் வாழ்கின்றனர். பால் விகிதக் கணக்கெடுப்பில், ஆயிரம் ஆண்களுக்கு 931 பெண்கள் இருப்பதாகத் தெரிகிறது, இங்கு வாழ்பவர்களில் 78.99% பேர் கல்வியறிவு பெற்றுள்ளனர்.
திமாசா மக்கள், சீமீ நாகா, ஹிமார், குக்கீ, பியாத், ஹிராங்கவல், வைபேய், கர்பி ஆகிய இனங்களைச் சேர்ந்த பழங்குடியின மக்கள் வாழ்கின்றனர்.
இணைப்புகள்
பகுப்பு:அசாம் மாவட்டங்கள்
ஆலன் கிப்பக்சு
ஆலன் பால்கனர் கிப்பக்சு (Alan Falconer Kippax (25 மே, 1897 – 5 செப்டம்பர், 1972) ஆத்திரேலிய அணியின் முன்னாள் துடுப்பாட்டக்காரர். இவர் 22 தேர்வுத் துடுப்பாட்டம் 175 முதல்தரத் துடுப்பாட்டப் போட்டிகளிலும் இவர் விளையாடியுள்ளார். வலதுகை மட்டையாளரான இவர் வலது கை சுழற் பதுவீச்சாளரான இவர் ஆத்திரேலியா மற்றும் நியூ சவுத் வேல்சு அணிக்காக விளையாடினார். 1928 முதல் 1929 மற்றும் 1932-1933 ஆண்டுகளில் இவர் ஆத்திரேலிய அணிக்காக தேர்வுத் துடுப்பாட்டப் போட்டிகளில் விளையாடினார். தனது துடுப்பாட்ட பாங்கு மூலமாக பரவலாக அறியப்பட்டார். மத்திய கள துடுப்பாட்ட வீரரான இவர் இங்கிலாந்து துடுப்பாட்ட அணிக்கு எதிரான இரு தேர்வுத் துடுப்பாட்டத் தொடர்களில் இவர் விளையாடியுள்ளார். மேலும் நியூ சவுத் வேல்சு அணியின் தலைவராக எட்டு ஆண்டுகள் இருந்துள்ளார்.முதல்தரத் துடுப்பாட்டப் போட்டிகளில் சீரான ஓட்டங்களை எடுத்துள்ளார்.
தேர்வுத் துடுப்பாட்டம்
1925 ஆம் ஆண்டில் இங்கிலாந்துத் துடுப்பாட்ட அணி ஆத்திரேலியாவில் சுற்றுப்பயணம் செய்து விளையாடியது. மார்ச் 4 இல் சிட்னி விளையாட்டு சங்கத்தில் நடைபெற்ற இங்கிலாந்துத் துடுப்பாட்ட அணிக்கு எதிரான ஐந்தாவது தேர்வுத் துடுப்பாட்டப் போட்டியில் இவர் அறிமுகமானார். முதல் ஆட்டப் பகுதியில் 111 பந்துகளைச் சந்தித்து 42 ஓட்டங்களை எடுத்து கில்னர் பந்துவீச்சில் ஆட்டமிழந்தார். அதில் பில் போன்ஸ்போர்டுடன் இணைந்து 105 ஓட்டங்களை எடுத்தார். விசுடன் நாட்குறிப்பானது இந்த இணையின் ஆட்டம் ஆத்திரேலியாவிற்கு நல்ல வாய்ப்பாக அமைந்தது எனக் கூறியது. இரண்டாவது ஆட்டப் பகுதியில் எட்டு ஓட்டங்கள் எடுத்து ஊலியின் பந்துவீச்சில் ஆட்டமிழந்தார். அந்தப் போட்டியில் ஆத்திரேலிய அணி 307 ஓட்டங்களில் வெற்றி பெற்றது.
கன்னகட்டை ஊராட்சி
கன்னகட்டை ஊராட்சி (Kannakattai Gram Panchayat), தமிழ்நாட்டின் தூத்துக்குடி மாவட்டத்தில் உள்ள கயத்தார் வட்டத்தில் அமைந்துள்ளது. இந்த ஊராட்சி, விளாத்திகுளம் சட்டமன்றத் தொகுதிக்கும் தூத்துக்குடி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1044 பேர் ஆவர். இவர்களில் பெண்கள் 561 பேரும் ஆண்கள் 483 பேரும் உள்ளடங்குவரு.
ஆலன் கிப்பக்சு
தேர்வுத் துடுப்பாட்டம்
1934 ஆம் ஆண்டில் ஆத்திரேலியத் துடுப்பாட்ட அணி இங்கிலாந்தில் சுற்றுப்பயணம் செய்து விளையாடியது. ஆகஸ்ட் 18 இல் ஓவல் துடுப்பாட்ட மைதானத்தில் நடைபெற்ற இங்கிலாந்துத் துடுப்பாட்ட அணிக்கு எதிரான ஐந்தாவது தேர்வுத் துடுப்பாட்டப் போட்டியில் இவர் இறுதியாக விளையாடினார். முதல் ஆட்டப் பகுதியில் 49 பந்துகளைச் சந்தித்து 28 ஓட்டங்களை எடுத்து பவசு பந்துவீச்சில் ஆட்டமிழந்தார். இரண்டாவது ஆட்டப் பகுதியில் 16 பந்துகளில் எட்டு ஓட்டங்கள் எடுத்து கிளார்க்கின் பந்துவீச்சில் ஆட்டமிழந்தார். அந்தப் போட்டியில் ஆத்திரேலிய அணி 562 ஓட்டங்களில் வெற்றி பெற்றது.
கன்னகட்டை ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
ஆலன் கிப்பக்சு
தேர்வுத் துடுப்பாட்டம்
1924 -25 ஆம் ஆண்டிற்கான கோடைகால தொடரில் இவர் நியூசவுத் வேல்சு அணி சார்பாக சிட்னி துடுப்பாட்ட அரங்கத்தில் ஆத்திரேலிய லெவன் அணிக்கு எதிரான இரு முதல்தரத் துடுப்பாட்டப் போட்டிகளில் இவர் முதல் போட்டியின் இரு ஆட்டப் பகுதிகளிலும் நூறு ஓட்டங்கள் அடித்தார். முதல் ஆட்டப் பகுதியில் 127 ஓட்டங்களும் இரண்டாவது ஆட்டப் பகுதியில் 122 ஓட்டங்களையும் எடுத்தார். மேலும் இரண்டாவது போட்டியில் தனது முதல் இருநூறு ஓட்டங்களைப் பதிவு செய்தார். முதல் ஆட்டப் பகுதியில் இறுதிவரை ஆட்டமிழக்காமல் 212 ஓட்டங்களும் இரண்டாவது ஆட்டப் பகுதியில் 40 ஓட்டங்களையும் எடுத்தார்.
சான்றுகள்
பகுப்பு:ஆஸ்திரேலியத் துடுப்பாட்டக்காரர்கள்
கன்னகட்டை ஊராட்சி
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தூத்துக்குடி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சரண்ராஜ்
சரண்ராஜ் (Charan raj) இந்தியத் திரைப்பட நடிகராவார். இவர் திரைப்படங்களில் இயக்குநர், இசையமைப்பாளர் மற்றும் தயாரிப்பாளர் என பல்வேறு துறையில் தன் பங்களிப்பை செய்துள்ளார். தமிழ் உள்ளிட்ட தென்னிந்திய மொழி திரைப்படங்களில் அனைத்திலும் பங்களிப்பு செய்துள்ளார். ஜென்டில்மேன், பிரதிகதனா, இந்தருடு சந்தருடு மற்றும் கர்தவ்யம் போன்ற திரைப்படங்கள் சரண்ராஜ் நடிப்பில் வெளியான முக்கியமான திரைப்படங்கள். இவர் நடிகர் ரஜினிகாந்த் துடன் இணைந்து நடித்த வெற்றித் திரைப்படங்களில் தர்மதுரை, பாட்ஷா, பாண்டியன் மற்றும் வீரா ஆகியவை குறிப்பிடத்தக்கன. இவர்தெலுங்கு, கன்னடம் மற்றும் மலையாள மொழித் திரைப்படங்களிலும் நடித்துள்ளார். கன்னட திரைப்படங்களில் கதாநாயகனாக நடித்துள்ளார். கன்னடத் திரைப்பட இயக்குநரான சித்தலிங்கய்யா இவரின் ஆசானாகவும் வழிகாட்டியாகவும் திகழ்ந்தார். இவரது மகன் தேஜ் சரண்ராஜ் 2017 ஆம் ஆண்டு வெளியான "லாலி லாலி ஆராரோ" படத்தில் கதாநாயகனாக அறிமுகமானார்.
திரைப்படப் பணி
சரண்ராஜ் 1984 ஆம் ஆண்டு தாலிய பாக்யா என்ற படத்தில் அறிமுகமானார். இப்படத்தைத் தயாரித்த ஏ. எல். அப்பையா அவர்கள் தயாரித்த அனைத்துத் திரைப்படங்களிலும் இவர் நடித்துள்ளார். 1987 ஆம் ஆண்டு வெளியான நீதிக்குத் தண்டனை திரைப்படம் தமிழில் அவரின் முதல் திரைப்படமாகும். 1990 ஆம் ஆண்டு முதல் குணச்சித்திர வேடங்களில் நடிக்கத் துவங்கினார். அண்ணன் தங்கச்சி இவர் இயக்கிய முதல் திரைப்படமாகும். இப்படத்தை இவரே தயாரித்தார். 2005 ஆம் ஆண்டு இவர் இயக்குவதாக இருந்த "புதுசா இருக்கு" என்ற திரைப்படம் தயாரிப்பிலேயே நின்றுபோனது.
சர்ச்சை
2014 ஆம் ஆண்டு சரண்ராஜ் ஆந்திர மாநிலத்திலுள்ள ஸ்ரீ வரசித்தி விநாயகர் கோயிலில் கைத்துப்பாக்கியுடன் நுழைந்ததாகக் குற்றம் சாட்டப்பட்டார்.
வெளி இணைப்புகள்
பகுப்பு:தெலுங்குத் திரைப்பட நடிகர்கள் பகுப்பு:தமிழ்த் திரைப்பட இயக்குநர்கள் பகுப்பு:1958 பிறப்புகள் பகுப்பு:பெளகாவி மாவட்ட நபர்கள் பகுப்பு:வாழும் நபர்கள் பகுப்பு:தமிழ்த் திரைப்பட நடிகர்கள் பகுப்பு:மலையாளத் திரைப்பட நடிகர்கள் பகுப்பு:கன்னடத் திரைப்பட நடிகர்கள்
சவ்கான் மாகாணம்
சவ்கான் மாகாணம் (Zavkhan) (மொங்கோலிய மொழி: Завхан, Zawhan) மங்கோலிய நாட்டின் 21 மாகாணங்களில் ஒன்றாகும். நாட்டின் மேற்குப் பகுதியில் அமைந்துள்ள இம்மாகணம் உலான் பத்தூர் நகரிலிருந்து 1,104 கிலோமீட்டர் தொலைவில் உள்ளது. சவ்கான் மாகாணத்தின் தலைநகரம் உலியாசுடை நகரம் ஆகும். கோவி-அல்டை மாகாணத்திற்கும் சவ்கானுக்கும் இடையில் தோன்றிப் பாய்கின்ற சவ்கான் ஆற்றின் பெயரே இம்மாகாணத்திற்குச் சூட்டப்பட்டுள்ளது.
சுற்றுச்சூழல்
மேற்கு கன்காய் மலைத்தொடர் மற்றும், கோவ்த் மாகாணத்தின் பரந்த ஏரி வடிநிலம் முதலான பகுதிகளை இந்நகரம் கோபி பாலைவனத்தின் தெற்குப் பகுதியில் இணைக்கிறது. இதனால் சவ்கானின் சுற்றுச்சூழல் உள்நாட்டில் "கோபி-கன்காய்" (Говь хангай) சுற்றுச்சூழல் எனக் கருதப்படுகிறது.
சவ்கான் மாகாணத்திலுள்ள மிக உயர்ந்த இடம் ஒட்கோண்டெங்கெர் பகுதியாகும். கன்காய் மலைத்தொடரின் மிக உயரமானது மற்றும் ஒரே மலையுச்சி என்ற இரண்டு சிறப்புக்களையும் கொண்ட இம்மலையுச்சியில் நிலையாக ஒரு வெப்ப நீரூற்று காணப்படுகிறது. உலியாசுடை நகரத்திற்கு 60 கிலோமீட்டர் கிழக்கில் 95,510 எக்டேர் பரப்பளவில் அமைந்துள்ள இம்மலை ஒரு பாதுகாக்கப்பட்ட பகுதியாகும். சவ்கான் மாகாணத்தின் இலச்சினையில் இம்மலையின் படத்தைக் காணலாம். மகாயாண பௌத்தத்தின் பழம்பெரும் போதிச்சத்துவர்களில் ஒருவரான வச்ரபானியுடன் ஒட்கோண்டெங்கெர் தொடர்புடையது ஆகும்.
சவ்கானின் மேற்கு மற்றும் தென்மேற்குப் பகுதிகளில் மகா பெரிய மணற்குன்றுகள் சவ்கானின் உட்புறம் நோக்கி 100 கிலோமீட்டர் அளவுக்கு நீட்சியடைந்தும் கோபி-அல்டை மாகாணத்திற்கு கீழாகவும் காணப்படுகின்றன. இம்மணற் குன்றுகளுடன் சவ்கானின் பெரிய ஏரியான பாயன் நூர் அமைந்துள்ளது.
காலநிலை
பெரும்பாலான பொழிவுகள் கோடை மாதங்களில் மழையாகப் பொழிகின்றன. அடுத்தடுத்த மே, செப்டம்பர் மாதங்களில் இம்மழையுடன் சிறிதளவு பனியும் கலந்து பொழிகிறது. குளிர்காலங்கள் பொதுவாக மிகவும் வறண்ட நிலையில் உள்ளன.
மங்கோலியாவின் மிகக்குளிரான வெப்பநிலை கொண்ட பகுதிகள் சவ்கானில் பதிவாகியுள்ளது. சவ்கானின் மிகப்பெரிய குடியிருப்புப் பகுதியான தோன்சோண்ட்செங்கெல் பகுதியில் மிகவும் குறைந்தபட்ச வெப்பநிலையாக -52.9 ° செல்சியசு வெப்பநிலை பதிவானது. இதேபோல புவியில் பதிவான அதிகப்பட்ச அழுத்தமானி அழுத்தம் 1085.7 எக்டோபாசுகல் அழுத்தமும் இங்குதான் பதிவாகியுள்ளது. 2001 ஆம் ஆண்டு டிசம்பர் 19 அன்றுதான் இவ்வழுத்தம் அங்கு பதிவான நாளாகும்.
வன உயிரினங்கள்
சவ்கானின் பரந்த சுற்றுச்சூழல் பகுதிகளில் அதிகமான கால்நடைகள் வசிக்கின்றன என்பதைத் தவிர இங்குள்ள அடர்த்தியான காடுகளில் வனவிலங்குகளின் எண்ணிக்கையும் அதிகமாக உள்ளன. கோபி கரடிகள், மங்கோலியன் வகை கழுதைகள், காட்டு பன்றிகள், புள்ளி மான்கள், அர்காலி வகை காட்டு ஆடுகள், இபெக்சு வகை மலையாடுகள், மங்கோலியன் ஓநாய்கள், சரிவுவாழ் நரிகள்,  அணில்கள்,  கீரிப்பிள்ளைகள், யுரேசிய  வகை பூனைகள், முயல்கள் காணப்பட்டது, மற்றும் இரண்டு மங்கோலியன் மற்றும் கருப்புவால் மறிமான்கள் போன்ற விலங்குகள் இக்கானகப் பகுதியில் காணப்பட்டன.
பனிச் சேவல்கள், காடைகள், அன்னப்பறவைகள், கழுகுகள், வல்லூறுகள், சிட்டு வல்லூறுகள் உள்ளிட்ட காட்டுப் பறவைகள், மலைப் பறவைகள் மற்றும் இடம்பெயர்ந்த பறவைகள் சவ்கான் சுற்றுச் சூழலில் காணப்பட்டன. மீன் பிடிக்கும் தொழில் சவ்கான் மாகாணத்தில் முக்கியமான ஒரு தொழிலாக நடைபெற்றது. கார் நூர், பாயன் நூர் ஏரிகளில் மீன் வளம் மிக்க ஏரிகளாக இருந்தன. இவற்றைத் தவிர மாகாணம் முழுவதும் பாய்ந்த நூற்றுக்கணக்கான சிற்றாறுகளிலும் சொல்லிக் கொள்ளும் அளவிற்கு மீன்கள் கிடைத்தன.
மக்கள் தொகை
சவ்கானின் மக்கள்தொகைப் பெருக்கம் 1994 ஆம் ஆண்டில் பெருவரியாகத் தடுக்கப்பட்டது. 1979 ஆம் ஆண்டிலிருந்த மக்கள் தொகைப் பெருக்கத்துடன் ஒப்பிடுகையில் 1995-2005 காலத்தில் 40,000 நபர்கள் குறைவாக மக்கள் தொகை இருந்தது. கால்கா இனக்குழுவைச் சேர்ந்தவர்கள் பெரும்பான்மையோராக இருந்தனர். கோட்கோய்டு, கசாக் சிறுபான்மையினரும் கனிசமான அளவில் இருந்தனர்.
! 1956 கண ! 1960 மதிப் ! 1963 கண ! 1969 கண ! 1975 மதிப் ! 1979 கண ! 1981 மதிப் ! 1989 கண ! 1990 மதிப் ! 1992 மதிப் ! 1994 மதிப் ! 1996 மதிப் ! 1998 மதிப் ! 2000 கண ! 2002 மதிப் ! 2005 மதிப் ! 2008 மதிப்
பொருளாதாரம்
சவ்கான் பண்ணையாளர்கள் ஐந்து வகை கால்நடைகள் ஒவ்வொன்றையும் அதிக அளவு விலங்குகளாகப் பெருக்கி உற்பத்தி செய்தனர். இதனால் சவ்கானில் 2.1 மில்லியன் கால்நடைகள் உயிர் வாழ்ந்தன. இவற்றில் 1.03 மில்லியன் செம்மறி ஆடுகள், 8,61,000 வெள்ளாடுகள், 107000 மாடுகள் மற்றும் எருமைகள், 101000 குதிரைகள் மற்றும் 6300 ஒட்டகங்கள் உள்ளிட்டவை இவற்றில் அடங்கியிருந்தன.
இரும்பு, தங்கம், செப்பு, மாலிப்டினம், பாசுபரசு போன்ற தனிமங்களின் தனிமங்களின் கனிமங்கள் சவ்கான் மாகாணத்தில் அதிகளவில் கிடைத்தன. வைரங்களும் இப்பகுதியில் அதிகம் கிடைக்கிறது. சவ்கானின் இக்கனிம வளங்கள் யாவும் பயன்படுத்தப்படாமல் அப்படியே இருந்தாலும், 2012 இல் தங்கமலைக் கனிமத் திட்டம் என்ற பெயரில் சுரங்கம் ஒன்று இங்கு கட்டப்பட்டது
போக்குவரத்து
நகருக்கு அருகாமையில் உள்ள பழைய உலியாசுடை விமான நிலையத்தில் இரண்டு சீர்படுத்தப்படாத ஓடு பாதைகள் உள்ளன. இங்கு விமானங்கள் ஏதும் முறையாக இயக்கப்படுவதில்லை, 2002 ஆம் ஆண்டிலிருந்து தோனோய் விமான நிலையம் என்றழைக்கப்படும் புதிய உலியாசுடை விமான நிலையத்தில் வழியாக்கப்படாத ஒரு பரவுத்தளம் பராமரிக்கப்படுகிறது. நகரத்திற்கு மேற்கே 25 கிலோமீட்டர் தொலைவிலுள்ள இவ்விமான நிலையத்தில் இருந்தும் உலான் படோரிலிருந்தும் தினசரி விமானங்கள் வந்து போகின்றன.
நிர்வாகத் துணைப்பிரிவுகள்
சவ்கானின் உள்மாவட்டங்கள்
மேற்கோள்கள்
பகுப்பு:மங்கோலியாவின் மாகாணங்கள்
மாதவிடாய்
250px|thumb|மாதவிடாய் சுழற்சியை விவரிக்கும் படம்
மாதவிடாய் (Menstruation, பொதுவாக அறியப்படுவது Period) அல்லது மாதவிலக்கு என்பது ஒரு பூப்படைந்த பெண்ணின் உடலில், மாதந்தோறும் சுழற்சி முறையில் நிகழும் ஒரு உடலியங்கியல் மாற்றமாகும். இது பெண்ணின் இனப்பெருக்கத் தொகுதியிலுள்ள ஒரு உறுப்புக்களில் ஒன்றான கருப்பையிலிருந்து, யோனியினூடாக மாதத்தில் 3-7 நாட்கள் குருதியுடன் சேர்ந்து கருப்பையின் உள் சீதமென்சவ்வும் வெளியேறுவதை குறிக்கும். இடக்கரடக்கலாக வீட்டில் இல்லை, வீட்டிற்கு வெளியே, வீட்டுக்குத் தூரம், வீட்டு விலக்கு என்றும் சொல்வழக்கு உண்டு. மருத்துவப்படி, ஒவ்வொரு மாதமும், கருத்தரிப்பிற்கான தயார்ப்படுத்தலுக்காக, கருப்பையின் உள் மடிப்புகளில் (endometrium) போதிய இரத்தம் நிரம்பி இருக்கிறது. ஒரு பெண் கர்பமடைவாரேயானால், கருப்பையில் தங்கும் கருக்கட்டிய முட்டைக்கு போதிய ஊட்டச்சத்தை வழங்குவதற்காகவே, இந்த குருதி நிறைந்த மடிப்புக்கள் உருவாகியிருக்கும். பெண் கருத்தரிக்காத நேரங்களில் இம்மடிப்புகளில் உள்ள தேவையற்ற இழையங்களும், அவற்றுடன் சேர்ந்து மடிப்புக்கள் இருக்கும் நுண்ணிய குருதிக் குழாய்களிலிருந்து வெளிவரும் குருதியும் வெளியே கழிவாக தள்ளப்படுகிறது. இந்நிகழ்வு மாதந்தோறும் சுமார் மூன்று முதல் ஏழு நாட்களுக்கு நடைபெறுகிறது. இதனையே மாதவிடாய் என்கிறோம். இந்த மாதவிடாய் வெளியேற்றம் மாதத்திற்கு ஒருமுறை யோனிமடல் ஊடாக நடைபெறுகிறது. இறுதி நாளோ அல்லது கடைசி இரு நாட்களோ வெளியேற்றம் குறைவாக இருக்கும். சில வேளைகளில் முதல் நாள் குறைவாக இருக்கும்.
மாதவிடாய் மாதவிடாய்ச் சுழற்சியின் ஒரு பகுதியாகும். இச்சுழற்சியின் நீட்டம் 21 நாட்களிலிருந்து 35 நாட்கள் வரை இருக்கும். முதல் மாதவிடாய் பொதுவாக  10 வயதிற்கும் 16 வயதிற்கும் இடையே ஒரு பெண் பூப்படையும்போது ஏற்படுகிறது. இந்நிகழ்வு அனைத்து பாலூட்டிகளிலும் நடந்தாலும், மனிதன், மற்றும் பரிணாம வளர்ச்சியில் மனிதனுடன் நெருங்கிய தொடர்புடைய சிம்பன்சி போன்ற சில விலங்கினங்களிலேயே இவ்வாறு வெளிப்படையாக கருப்பை மடிப்பு வெளியேறுகிறது. மற்ற பாலூட்டிகளில், இனப்பெருக்க சுழற்சியின் இறுதிக் காலத்தில் கருப்பைமடிப்புகள் மீளவும் உள்ளே உறிஞ்சப்படுகின்றது.
ஒழுகுதல்
பெண் பூப்பெய்துவதற்கு ஒரு வருடம் முன்பே அவளது யோனியில் இருந்து கலங்கிய வெள்ளைத் திரவம் வெளியேறத் தொடங்கும். அது மர வண்ணமாக மாறும்போது அடிக்கடி வெளியேறும். அவள் பூப்பெய்தும் நேரம், இந்த நிகழ்வு 3-5 நாட்கள் என வெளியேற்றம் சீராகும். உடல் சமநிலைப்படும்போது 2-7 என இது நிலைப்படும்.
மாதவிடாய்
பெரும்பாலான பெண்கள் மாதவிடாயின்போது 50 மி.லி. வரை உதிரம் இழக்கிறார்கள். இந்த நாட்களில் தங்கள் உள்ளாடைகள் கறைபடாதிருக்க அணையாடை அல்லது அடைப்பான் பாவிக்கின்றனர். கர்ப்பம் தரித்திருப்பதற்கான முதல் அடையாளம் மாதவிலக்கு நிற்பது என்றாலும் சில வேளைகளில் கருத்தரிக்காமலேயே மாதவிலக்கு நின்றிருக்கும்.
மாதவிலக்கு நிற்பது
இந்த நிலைக்கு உடல் இயக்கங்களும், நோய்களும் முக்கிய காரணமாக இருக்கும். குறிப்பாக புதிய இடங்களில் குடியேறுதல், புதிய சூழல்களில் பணியாற்றுதல், டீன் ஏஜ் பருவத்தின் கடைசியில் இருத்தல், அதிக கவலை, டென்ஷன், போன்ற மனநிலைகளில் இருத்தல், குறிப்பிட்ட காலத்தில் ஹார்மோன்கள் முட்டைகளை வெளியிடாத நிலை ஆகிய காரணங்களாலும் மாதவிலக்கு நின்றிருக்கும்.
நோய் என எடுத்துக்கொண்டால், நாள்பட்ட நோய்கள், ரத்த சோகை, ஊட்டச்சத்து குறைபாடுகள், உடற் பருமன், நரம்புத் தளர்ச்சி நோய் போன்றவற்றால் மாதவிலக்கு தொடராது. ஆகவே மாதவிலக்கு நின்றுவிட்டது என்று தாங்களாகவே முடிவுக்கு வந்துவிடக்கூடாது. சரியான மருத்துவரை அணுகி காரணத்தை அறிந்து சரிசெய்துகொள்ள வேண்டும்.
மாதவிடாய் நிறுத்தம்
மாதவிடாய் நிறுத்தம் என்பது, 45-70 வயது காலகட்டத்தில் ஒரு பெண்ணில் மாதவிடாயினால் ஏற்படும் உதிரப்போக்கு நின்றுவிடுவதைக் குறிக்கிறது. இக்காலத்தில் பெண்ணின் பாலின பண்பிற்கு காரணமான எஸ்ட்ரோஜன் எனும் நொதி சுரப்பது குறைகிறது. காரணமின்றி எரிச்சல்படுவது, உடல் வெப்பமடைதல், யோனி எரிச்சல் மற்றும் உலர்ந்திருத்தல் ஆகியன சில அறிகுறிகளாகும். மாதவிடாய் நிறுத்தம் ஏற்பட்ட பெண்கள், அதன் பின்னர் இனப்பெருக்கத்தில் பங்கேற்க இயலாது.
முன்விளைவுகள்
அனேகமான பெண்களுக்கு மாதவிடாயின் போது வயிற்றுப்பகுதியின் கீழ் பகுதியில் தசைப்பிடிப்பு, மார்பக வலி, மார்பக வீக்கம், தலைவலி, தோள்மூட்டு வலி, மனச்சோர்வு, எரிச்சல் போன்ற சில உபத்திரபமான அறிகுறிகள் தோன்றுகின்றன. இந்தக்காலத்தின் முன்னும், பின்னும் சுரக்கும் இயக்குநீர்களாலும், உள உணர்வுகள் மாறுபட்டு வித்தியாசமாக உணர்வார்கள். இது மாதவிலக்குக்கு முந்தைய அறிகுறி (premenstrual syndrome or PMS) என அழைக்கப்படுகிறது. இவை போன்ற நேரங்களில் சத்தான உணவுகளை உட்கொள்ளுதல் நன்மை பயக்கும்.இயக்குநீர்களின் செயலால் புணர்ச்சிவேட்கை அதிகமாகலாம். பிடிவாதம் அதிகரிக்கலாம்;. மனத்தகைவு அல்லது உளச்சோர்வு நோயால் பாதிக்கப்படலாம். இதே உணர்வுகள் குழந்தை பிறக்கும்போதும் ஏற்படுகிறது.
மாதவிடாய் கோளாறுகள்:
மாதவிடாயின்போது அதிகளவு உதிரப்போக்கு ஏற்படும் பெண்களுக்கு கருப்பைக் கோளாறுகள், கருப்பைக் கட்டிகள் அல்லது கருப்பையில் புற்றுநோயின் பாதிப்போ இருக்கக்கூடும்.
பண்பாடும் நாகரீகமும்
மாதவிடாய் இயற்கையின் இயல்பாக இருப்பினும் மக்கள் இதனை பொதுவிடங்களில் குறிப்பிட தயங்கினர். அதனாலேயே இடக்கரடக்கலாக வீட்டில் இல்லை, வீட்டிற்கு வெளியே, வீட்டுக்குத் தூரம், வீட்டு விலக்கு என்ற சொல்வழக்கு எழுந்தது. குறிப்பிட்ட காலத்தில் நிகழாது தாமதமாகும்போது தள்ளிப்போயிற்று எனக்கூறுவர். தள்ளிப்போதல் ஒரு பெண் கருவுற்றிருப்பதன் முதல் அறிகுறியாகும். ஆனால் இது மட்டுமே கருத்தங்கலை உறுதிப்படுத்தாது. சீரற்ற மாதவிடாய் சுழற்சி ஆரம்ப ஆண்டுகளில் இயல்பானது. தவிர பெண்ணின் உள/உடல் தகைவுகள் இச்சுழற்சியை பாதிக்கும். கருத்தரித்த காலத்திலும் முதலிரு மாதங்களில் சில பெண்களுக்கு மாதவிடாய் ஒழுகல் தொடர்வதும் உண்டு. மாதவிடாயினாலான உதிரப்போக்கு நின்ற பிறகு (3-7 நாட்களில்) தலைக்கு நீர்விட்டு குளிப்பதும் உண்டு. இதனால் குளிக்காமல் இருக்கிறாயா என்பது கருத்தரித்திருக்கிறாயா என்னும் பொருளில் பொதுமக்களிடையே நிலவும் சொற்றொடராகும்.
பல சமயங்களிலும் மாதவிடாய் குறித்த வழக்கங்கள் சில உள்ளன. இக்காலத்தில் உடலுறவு கொள்வதை சூடாயியம், இந்து மற்றும் இசுலாமிய சமயங்கள் தடை செய்கின்றன. சில பழங்குடிகள் பெண்களை இந்தக் காலம் முடியும் வரை தனிக் குடிலில் தங்க வைக்கிறார்கள். தமிழக சமூகங்களிலும் அண்மைக் காலங்களில் அவர்களை வீட்டிற்கு வெளியே, புறக்கடையில், தங்க வைத்திருந்தனர். இந்த நாட்களில் அவர்கள் சமையலறை, சமய சடங்குகள் எதிலும் கலந்து கொள்ள அனுமதிக்கப்படுவதில்லை. பல இடங்களில் மாதவிலக்கு சமயத்தில் பெண்கள் வெளியில் சென்றால் விபத்து நடக்கும், குளித்தால் சளி பிடிக்கும், காயம் படும், கனமான பொருட்களை தூக்கக்கூடாது, பூக்களைத் தொட்டால் வாடிவிடும், வயல்வெளியில் சென்றால் பயிர் கருகிவிடும், தனி தட்டில்தான் சாப்பிட வேண்டும், தலைக்கு குளிக்காமல் வீட்டுக்குள் நடமாடக் கூடாது, சாப்பிட்ட மிச்சத்தை நாய்க்கு போட்டால் வயிறு வலிக்கும்... என்பதான நம்பிக்கைகள் உள்ளன. கிராமப்புறங்களில் மாதவிலக்கான பெண்ணை தனிக் குடிசையில் ஒதுக்கி வைப்பதோடு, குளிக்க வெளியே வருவதானால்கூட ஒரு இரும்புக் கம்பியை பாதுகாப்புக்குக் கொடுத்தனுப்பும் வழக்கம் உண்டு. ஐரோப்பியாவில் கூட சில காலங்களுக்கு முன்னர் வரை உணவகங்களில் வேலை செய்யும் பெண்கள் அந்த நாட்களில் உணவைத் தொடக்கூடாது என்ற கட்டுப்பாடு இருந்தது. மாதவிலக்கின் போது குறிப்பிட்ட அந்தப் பெண்ணின் கை பட்ட உணவுகள் பழுதடைந்து விடுமென்ற நம்பிக்கையே அதற்குக் காரணமாக இருந்தது. 1960 இல் இருந்து சில பெண்கள் தங்கள் மாதவிடாய் சுழற்சியை மாற்றும் மருந்துகளைக் கொண்டு மாதவிடாய் நேருவதையும் கருத்தரிப்பதையும் சுயகட்டுப்பாட்டில் வைத்துக் கொள்கின்றனர்.
அகோரிகள் மாந்திரீகப் பூஜையில், பிள்ளை பெறாத பெண்களின் மாதவிடாய் இரத்தத்தைக் கொண்டு வழிபடுவதாக புகார் எழுந்துள்ளது.
மாதவிடாய் குறித்து இசுலாமியக் கருத்து
"மாதவிலக்கு என்பது ஆதமுடைய பெண் மக்களின் மீது அல்லாஹ் விதித்த ஒன்றாகும்" என்று இறைத்தூதர் (ஸல்) கூறினார்கள்.
மேற்கோள்கள்
மாதவிடாய்
காசிராம் கொத்தவால்
காசிராம் கொத்தவால் (Ghashiram Kotwal) என்பது மகாராட்டிராவில் ஒரு உள்ளூர் அரசியல் கட்சியின் எழுச்சிக்கு விடையிறுக்கும் வகையில் 1972 ஆம் ஆண்டில் நாடக ஆசிரியர் விஜய் தெண்டுல்கர் எழுதிய மராத்தி நாடகமாகும். இந்த நாடகம் ஒரு அரசியல் நையாண்டி, வரலாற்று நாடகமாக எழுதப்பட்டுள்ளது. இது புனேவின் பேஷ்வா அரசவையில் இருந்த முக்கிய அமைச்சர்களில் ஒருவரான நானா பட்நாவிசு (1741-1800) மற்றும் நகரின் காவல்துறைத் தலைவரான காசிராம் கொத்தவால் ஆகியோரின் வாழ்க்கையை அடிப்படையாகக் கொண்டது. இதன் கருப்பொருள் அதிகாரத்தில் உள்ள ஆண்கள் தங்கள் நோக்கங்களுக்காக சித்தாந்தங்களை எவ்வாறு உருவாக்குகிறார்கள் என்பதும், பின்னர் அவை பயனற்றதாக மாறும்போது அவற்றை அழிக்கின்றனர் என்பதுவுமாகும். இதை முதன்முதலில் திசம்பர் 16, 1972 அன்று புனேவில் முற்போக்கு நாடக சங்கம் நிகழ்த்தியது. 1973 ஆம் ஆண்டில் ஜாபர் படேலின் நிறுவனம் தயாரித்த இது நவீன இந்திய அரங்கில் ஒரு உன்னதமானதாக கருதப்படுகிறது. thumb| [[போபால் பாரத் பவனில் காசிராம் கொத்தவால் நாடகம் நடத்தப்படுகிறது]]
வரலாறு
தெண்டுல்கர் தனது நாடகத்தை 1863 ஆம் ஆண்டில் எழுத்தாளர்-வரலாற்றாசிரியர் மொரோபா கன்ஹோபாவின் கதையை அடிப்படையாகக் கொண்டு எழுதினார். அவர் வரலாற்றையும் புனைகதையையும் ஒன்றாக இணைத்து இந்த நாடகத்தை எழுதினார். மேலும் இது ஒரு எளிய அறநெறி நாடகமாகக் கருதப்பட்டது. '''
இந்த நாடகத்தின் முதல் அரங்கேற்றம் 1972 திசம்பர் 16 அன்று பபுனேவில் உள்ள பாரத் நாட்டிய மந்திரில் இருந்தது. இந்த நாடகம் ஆரம்பத்தில் ஒரு பெரிய சர்ச்சையை உருவாக்கியது. ஆனால் அடுத்த ஆண்டுகளில் இது ஒரு வெற்றியாக கருதப்பட்டது. 1980 இல் மேற்கு ஐரோப்பாவின் சுற்றுப்பயணத்தின் போது இந்த நாடகம் வெவ்வேறு இடங்களில் அரங்கேற்றப்பட்டது. 1986 ஆம் ஆண்டில், இந்த நாடகம் அமெரிக்கா மற்றும் கனடாவில் உள்ள நகரங்களில் நடத்தப்பட்டது. 1989 ஆம் ஆண்டில், இந்த குழு கிழக்கு ஐரோப்பிய நாடுகளான சோவியத் ஒன்றியம், இடாய்ச்சு மக்களாட்சிக் குடியரசு, அங்கேரி மற்றும் யுகோசுலாவியா ஆகிய நாடுகளில் அரங்கேற்றப்பட்டது.
கதைச் சுருக்கம்
புனேவில் ஒழுக்க ரீதியாக ஊழல் நிறைந்த காலத்தில் இந்தக் கதை தொடங்குகிறது. புனேவின் திவானாக (பிரதம அமைச்சர்) இருக்கும் நானா பட்நாவிசும் ஊழல் நிறைந்தவராக இருக்கிறார். இலாவணி நடனக் கலைஞர்களுடன் பணியாற்றும் காசிராம் ஒரு பிராமணராக இருப்பதால் அடுத்த நாள் பேஷ்வாவின் திருவிழாவில் உணவு சேகரிக்க செல்கிறார். இவர் அங்கு மோசமாக நடத்தப்படுகிறார். மேலும் திருட்டுக் குற்றச்சாட்டு சாட்டப்பட்டு சிறையில் அடைக்கப்பட்டார். பின்னர், இதற்காக அவர் பழிவாங்க முடிவு செய்கிறார்.
தனது மகளை நானா பட்நாவிசிடம் பழக வைத்து புனேவின் கொத்தவால் (காவல்துறைத் தலைவர்) பதவியைப் பெற்ற காசிராம் நகரத்தில் கடுமையான விதிகளை அமல்படுத்தத் தொடங்குகிறார். அவர் எல்லாவற்றிற்கும் அனுமதி பெற வேண்டுமெனத் தெரிவிக்கிறார். மேலும் சிறிய குற்றங்களுக்குக்கூட மக்களை சிறையில் அடைக்கத் தொடங்குகிறார். இதற்கிடையில், காசிராமின் மகள் நானாவால் கர்ப்பமாகி, பிரசவத்தின்போது இறந்துவிடுகிறாள். நகரத்திற்கு வருகை தரும் ஒரு சில பிராமணர்கள் சிறையில் அடைக்கப்படுகிறார்கள். புனேவின் பிராமணர்கள் பின்னர் பேஷ்வாவிடம் புகார் கூறுகிறார்கள். பின்னர், பேஷ்வாவால் காசிராம் தண்டிக்கப்படுகிறார்.
நடை
மராத்தி நாட்டுப்புற நாடகங்களில் " தமாஷா " வடிவத்தைப் பயன்படுத்தியதால் இந்த நாடகம் குறிப்பிடத்தக்கது. பாடும் நடனமும் இங்கு நல்ல பலனை ஏற்படுத்துகின்றன. "அபங்கங்கள்" (பக்தி பாடல்கள்) "இலாவணிகள்" (காதல் பாடல்கள்) உடன் கலக்கப்படுகின்றன.
சர்ச்சை
விஜய் தெண்டுல்கரின் மற்ற நாடகங்களைப் போலவே, இந்த நாடகமும் கொங்கணஸ்த் பிராமணச் சமூகத்தை புண்படுத்தியதாலும், அரசியல்வாதியான நானா பட்நாவிசை மோசமாக காட்டியதாலும் நிறைய சர்ச்சையை உருவாக்கியது. எனவே நாடகம் மாநிலத்தில் தற்காலிகமாக தடை செய்யப்பட்டது. சிவ சேனாக் கட்சியின் தலைவரான மனோகர் ஜோஷி, ஒரு பிராமணர் என்பதால், மும்பையில் நடந்த எதிர்ப்பு போராட்டத்தில் முன்னணியில் இருந்தார். 1971-72ல் பெருநகரத்தில் நாடகம் அரங்கேற்றுவதை அக்கட்சி நிறுத்தியது.
வரலாற்று உண்மை
இந்த நாடகம் வரலாற்று உண்மைகளை அடிப்படையாகக் கொண்டிருந்தது. அவுரங்காபாத்தில் வசித்த ஒரு வட இந்திய பிராமணரான காசிராம் என்பவர் பிப்ரவரி 8, 1777 இல் பபுனாவின் காவல்துறைத் தலைவராக நியமிக்கப்பட்டார். மேலும், வன்முறை சூழ்நிலையில் 1791 ஆகத்து 31 அன்று நடந்த மரணம் வரை தொடர்ந்து அதிகாரியாக இருந்தார். பேஷ்வா நாராயண் ராவின் கொலையைத் தொடர்ந்து ஏற்பட்ட முக்கியமான காலங்களில் அவர் தனது உண்மையுள்ள சேவையால் நானாவின் நம்பிக்கையைப் பெற்றிருந்தார். அவருடைய நிர்வாகம் அவரது முன்னோடிகளை விட மோசமாக இருந்தது. இரகுநாத ராவ் மற்றும் அவரது குடும்பத்தினரின் இயக்கங்கள் மற்றும் திட்டங்களைக் காண நியமிக்கப்பட்டவர் இவர்தான், அவர் தனது நோக்கத்திற்கு ஏற்றவாறு நானாவுக்கு அறிக்கை அளித்தார். அவர் தனக்குக் கீழ் ஒரு நேர்மையற்ற உளவாளிகளைக் கொண்டிருந்தார். அவர்கள் மக்களைத் துன்புறுத்துவதற்கு ஏராளமான வழிகளை மேற்கொண்டனர். இதன் விளைவாக காசிராம் என்ற சொல் ஒடுக்குமுறை மற்றும் கொடுங்கோன்மைக்கு ஒரு நிரந்தரப் பொருளாக மாறியுள்ளது. காசிராமின் ஆட்சி கொடூரமானதாகவும், கொடுங்கோன்மைக்குரியதாகவும் இருந்தது. இருப்பினும், நாடகத்தில் சித்தரிக்கப்பட்டுள்ளபடி நானா பட்நாவிசின் சித்தரிப்புக்கு எந்த வரலாற்று ஆதாரமும் இல்லை. துரதிர்ஷ்டவசமாக இந்தியாவின் சுதந்திர இயக்கத்திற்கு நானா பட்நாவிசு அளித்த முக்கிய பங்களிப்பை இந்த சர்ச்சை குறைமதிப்பிற்கு உட்படுத்துகிறது.
திரைப்படத் தழுவல்
இந்த நாடகம் "காசிராம் கொத்வால்" (1976) என்ற மராத்தித் திரைப்படத்தை தழுவி எடுக்கப்பட்டது. இது நடிகர் ஓம் பூரியின் முதல் படமாகும். முக்கிய கதாபாத்திரங்களில் பிரகாஷ் பெலவாடி மற்றும் மோகன் அகாஷே நடித்தனர். இப்படத்தின் திரைக்கதையை விஜய் தெண்டுல்கர்ர் எழுதியுள்ளார். திரைப்பட தொழில்நுட்பக் கல்லூரியின் 16 பட்டதாரிகளின் ஒத்துழைப்புடன் இந்த படத்தை கே.அரிகரன் மற்றும் மணி கவுல் இயக்கியுள்ளனர்.
வெளி இணைப்புகள்
பகுப்பு:இந்திய நாடகங்கள்
பனி உந்தி
பனி உந்தி என்பது பனித்தூவி அல்லது பனி மீது உந்தி செல்லும் வாகனம் ஆகும். இவற்றுக்கு சிற்களுடன் பனியில் சறுக்கி செல்லும் வண்ணம் தட்டையான கட்டைகள் பொருத்தப்பட்டிருக்கும். இது உருசியா, கனடா போன்ற நாடுகளில் பெரிதும் பயன்படுகிறது.
பகுப்பு:போக்குவரத்து
பெட்டவாய்த்தலை ஊராட்சி
பெட்டவாய்த்தலை ஊராட்சி (Pettavaithalai Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள அந்தநல்லூர் வட்டாரத்தில் அமைந்துள்ளது. இந்த ஊராட்சி, ஸ்ரீரங்கம் சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 8766 ஆகும். இவர்களில் பெண்கள் 4402 பேரும் ஆண்கள் 4364 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கப்பாங்கோட்டூர் ஊராட்சி
கப்பாங்கோட்டூர் ஊராட்சி (Kappankottur Gram Panchayat), தமிழ்நாட்டின் காஞ்சிபுரம் மாவட்டத்தில் உள்ள ஸ்ரீபெரும்புதூர் வட்டாரத்தில் அமைந்துள்ளது. இந்த ஊராட்சி, ஸ்ரீபெரும்பதூர் சட்டமன்றத் தொகுதிக்கும் ஸ்ரீபெரும்புதூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 782 ஆகும். இவர்களில் பெண்கள் 371 பேரும் ஆண்கள் 411 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:காஞ்சிபுரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சமீர பெரேரா
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:1988 பிறப்புகள் பகுப்பு:வாழும் நபர்கள்
நவநீந்திரா பெகல்
ஆரம்ப கால வாழ்க்கை
பெகல் ஒரு ஜாட் சீக்கிய குடும்பத்தில் பிறந்தார். அவர் மூன்று வயதில் மேடைகளில் நடிக்கத் தொடங்கினார். பள்ளி மற்றும் கல்லூரியில் நாடகங்களில் பங்கேற்பதைத் தவிர, அவர் இந்தியாவின் முன்னாள் ராஜ்ஜியமான பாட்டியாலாவில் சிறு புது நாடகங்களில் ஈடுபட்டார். மேலும் பஞ்சாபி இலக்கியத்தில் முதுகலைப் பட்டம் பெற்றார்.
தொழில்
நவநீந்திரா பெகல் பட்டம் பெற்ற சிறிது காலத்திலேயே, பாட்டியாலாவில் உள்ள பஞ்சாபி பல்கலைக்கழகத்தின் நாடகத் துறையில் விரிவுரையாளராகச் சேர்ந்தார். பல மேடை நாடகங்களை எழுதி இயக்கியதோடு மட்டுமல்லாமல், விரிவுரையாளர், வாசகர், பேராசிரியர் மற்றும் துறைத் தலைவர் என 37 ஆண்டுகால வாழ்க்கையில் பல மேடை, தொலைக்காட்சி மற்றும் திரைப்படக் கலைஞர்களுக்குப் பயிற்சியளித்து அழகுபடுத்திய பெருமையும் நவநீந்திரா பெகலைச் சேரும். அவர் மூன்றாண்டுகள் பல்கலைக்கழக மானியக் குழு, டெல்லி, மூலம் நிதியளிக்கப்பட்ட பல்லூடக ஆராய்ச்சி மையத்தின் இயக்குநராக இருந்தார். பாட்டியாலா பல்கலைக்கழகத்தில் தொலைக்காட்சிக்கான தயாரிப்பு, இயக்கம் மற்றும் நடிப்பு மற்றும் பல்வேறு நிறுவனங்களில் வருகை தரும் ஆசிரியராக 25 வருட அனுபவம் பெற்றவர். பல மேடை நாடகங்களிலும் இவர் நடித்துள்ளார்.
தொலைக்காட்சித் துறையில் எழுத்தாளர், நடிகை மற்றும் இயக்குனராக 30 ஆண்டுகள் அனுபவம் பெற்றவர். அவர் தொலைக்காட்சிக்கான திரைப்படங்கள் மற்றும் தொடர்களை இயக்கியுள்ளார். தூர்தர்ஷனுக்கான தொலைக்காட்சி நிகழ்ச்சிகளுக்கு வசனம் எழுதியதோடு மத்திய மற்றும் பஞ்சாப் அரசாங்கத் துறைகளுக்கான ஆவணப்படங்கள், ஆடியோ பல்லூடக அமைப்பு மற்றும் திரைப்படப் பிரிவுக்கான ஆவணப்படங்கள் மற்றும் கல்வி நிகழ்ச்சிகளையும் இவர் இயக்கியுள்ளார்.
திரையுலகில் எழுத்தாளராகவும் நடிகையாகவும் பதிணைந்து வருட அனுபவம் பெற்றவர், குல்சார் ( மாச்சிஸ், 1996), திபாகர் பானர்ஜி ( ஓய் லக்கி! லக்கி ஓயே! ), விஷால் பரத்வாஜ் ( குபாரே ) போன்றவை அல்லாது தி ப்ரைட் மற்றும் தி குரு போன்ற ஹாலிவுட் படங்களிலும் பங்கு வகித்துள்ளார்.
ரவீந்திர பாரதி பல்கலைக்கழகத்தின் தேர்வுக் குழுவில், நாடக மற்றும் பல்லுடக ஒன்றிய அரசுப்பணியாளர் தேர்வாணையத்தின் உறுப்பினராக இருந்துள்ளார். ''இந்திய நாடக துறை, பஞ்சாப் பல்கலைக்கழகம், சண்டிகர், தூர்தர்ஷன் கேந்திரா, ஜுலுந்தூர் மற்றும் கலாச்சாரத்துறை ஆகியவற்றின் நிபுணர்கள் மற்றும் ஆலோசகர்கள் பட்டியலில் உள்ளார். கலாச்சார விவகார அமைச்சகம், டெல்லி அரசு உறுப்பினர் சிண்டிகேட் மற்றும் உறுப்பினர் கல்விக் கழகம், பஞ்சாபி பல்கலைக்கழகம், பாட்டியாலா, அவர் பஞ்சாப் பல்கலைக்கழகம், ஜெய்ப்பூர் பல்கலைக்கழகம், கர்வால் பல்கலைக்கழகம், திரைப்படம் மற்றும் தொலைக்காட்சி நிறுவனம் கொல்கத்தா, மும்பை பல்கலைக்கழகம்'' ஆகியவற்றிலும் சிறந்த வருகை ஆசிரியராக இருந்துள்ளார். பத்து புத்தகங்களை எழுதிய படைப்பு எழுத்தாளரான இவர், நாடகம் மற்றும் ஊடக ஆய்வுகள் பற்றிய ஆராய்ச்சி தொடர்பான பாடங்கள், பல மாநாடுகள், கருத்தரங்குகள், சினிமா மற்றும் தொலைக்காட்சி மற்றும் நாடகம் பற்றிய பட்டறைகளில் வளவாளராகவும் முக்கிய பேச்சாளராகவும் குறிப்பிடத்தக்க பங்களிப்பைச் செய்துள்ளார்.
தனிப்பட்ட வாழ்க்கை
பெகல் நாடகக் கலைஞர் மற்றும் நாடக ஆளுமையான கபூர் சிங் குமானின் மூத்த மகள் ஆவார். அவரது கணவர் லலித் பெகல் ஒரு நாடக மற்றும் தொலைக்காட்சி இயக்குனரும் நடிகரும் ஆவார். அவரது மகன் கானு பெகல் ஒரு திரைப்பட எழுத்தாளர் மற்றும் இயக்குனர் ஆவார். அவரது மொத்த குடும்பமும் திரப் பணியில் ஈடுபாடு கொண்டதாகும்.
மேற்கோள்கள்
பகுப்பு:இந்தி தொலைக்காட்சி நடிகைகள் பகுப்பு:20 ஆம் நூற்றாண்டின் இந்திய நடிகைகள் பகுப்பு:இந்திய தொலைக்காட்சி நடிகைகள் பகுப்பு:வாழும் நபர்கள் பகுப்பு:1949 பிறப்புகள்